Diari Oficial de la Generalitat Valenciana


Sumari del DOGV 6764, del 30-04-2012 (2012/3577)

Notificació de la sentència dictada en el juí de divorci contenciós número 406/2009.
------------------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3577


Organisme emissor
:   Jutjat de Primera Instància i Instrucció Número 1 de Villena

Tipus de document
:   Edicte

Notificació de la sentència dictada en el juí de divorci contenciós número 406/2009. [2012/3577]  
Divorci contenciós 000406/2009  
De: María Asunción Ochoa Sempere.  
Procurador: Miguel Cortés Ferrándiz.  
Contra: Manuel Luis Cerdá Varo.  
Procurador/a: -  
Josep Lluís Alemany Climent, secretari del Jutjat de Primera Instància i Instrucció número 1 de Villena (Alacant), faig saber:  
En este procediment de divorci número 406/2009, seguit a instàncies de María Asunción Ochoa Sempere contra Manuel Luis Cerdá Varo, s'ha dictat la sentència que literalment diu el següent:  
«Sentència  
Villena, 13 de desembre de 2010  
Laura de Mateo Garma, jutgessa del Jutjat de Primera Instància i Instrucció número 1 de Villena, he vist les actuacions de divorci contenciós, seguides amb el número 406/2009, a instàncies de María Asunción Ochoa Sempere, representada pel procurador dels tribunals Miguel Cortés Ferrándiz i defesa per l'advocada Benita del Rey García, contra Manuel Luis Cerdá Varo, en situació de rebel·lia processal. En este procés ha intervingut el Ministeri Fiscal, en defensa dels interessos del fill menor d'edat, representat per Mercedes Oliver.  
  
Dispositiva  
Estime de forma parcial la demanda presentada i declare la dissolució per divorci del matrimoni format per María Asunción Ochoa Sempere i Manuel Luis Cerdá Varo, amb tots els efectes que hi són inherents, i en particular els següents:  
1. La pàtria potestat sobre el fill menor d'edat serà exercida de forma conjunta pels dos progenitors, i se n'atribuïx a María Asunción la guarda i custòdia.  
2. Es fixa com a pensió d'aliments del fill menor d'edat la suma de 150 euros, que haurà de ser pagada per Manuel Luis a María Asunción per mensualitats anticipades, dins dels cinc primers dies de cada mes, en el compte que ella haja designat a este efecte, i que s'haurà d'actualitzar anualment conforme a l'índex de preus de consum que publique l'Institut Nacional d'Estadística o l'organisme que el substituïsca. Esta pensió d'aliments durarà fins que el fill tinga independència econòmica.  
  
Els gastos extraordinaris corresponents al fill menor han de ser pagats a mitges pels dos progenitors. Es consideraran com a gastos extraordinaris els gastos mèdics de qualsevol classe o especialitat, sempre que no estiguen coberts per la Seguretat Social, els gastos farmacèutics, òptics o de dentistes, els gastos d'educació, com ara llibres, classes extraordinàries, matrícules, activitats extraescolars, viatges escolars; i això amb la prèvia consulta, acord i aprovació d'ambdós progenitors, i fins al moment en què siga necessària la cobertura dels esmentats gastos extraordinaris, és a dir fins que el fill tinga la independència econòmica.  
3. Es deixa llibertat a les parts i al fill menor per a fixar, si ho estimen convenient, un règim de visites i comunicacions d'este amb Manuel Luis.  
No pertoca fer un pronunciament exprés sobre la imposició de costes.  
Una vegada siga ferm el pronunciament de divorci d'esta sentència, comuniqueu-la al registre civil on conste inscrit el matrimoni.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Informació sobre el depòsit per a recórrer: de conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució, es constituirà un dipòsit de 50 euros, que serà tornat només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (3333 7889 SU EEEE AA), i s'indicarà, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits ), s'indicarà en el camp "Concepte" el número de compte, el codi i la data en la forma exposada en el paràgraf anterior. En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
  
Esta és la meua sentència, que pronuncie, mane i firme».  
I atés que el demandat, Manuel Luis Cerdá Varo, es troba en parador ignorat, expedisc este edicte a fi que li valga de notificació de forma deguda.  
  
Villena, 29 de març de 2012.- El secretari judicial: Josep Lluís Alemany Climent.